Agriculture Minister in 10th National Handloom Day lawmna  Mamit-ah a hmanpui,"1477/2024-2025 Dated: Mamit the 7th of August, 2024: Vawiin khan Pu PC Vanlalruata, Agriculture, Irrigation & Water Resources, Cooperation Department Minister chuan 10th National Handloom Day lawmna chu Mamit-ah Khuallian niin a hmanpui. Minister chuan Handloom Exhibition hawnna chu Siamliana Hall-ah a neih hnuin, Mamit Chhim Veng Hall-ah programme hi chhunzawm a ni. Pu PC Vanlalruata chuan handloom chu kan pi leh pu te hun atang tawhin kan silh leh fen kan dinna a nih thu sawiin tun thlengin Mizo te rilruah a pawimawh thu a sawi a. State dangte ngaituahin a bik takin Mizo hmeichhia te tan a hlut zual chhan chu chawlhni a an incheina pawimawh tak a ni ati a, Mizo hmeichhiate dinhmun chawikang turin handloom industry thanlen hi hmalam pan zelna atan a tul thu a sawi. Vawiin hunah hian Minister chuan MHIP Mamit te chu eizawnna tling leh tlak a handloom a tan la turin a sawm a,ZOHANDCO hmalakna chu thahnemngaihpui leh thawh hona tha neih pui turin a ngen bawk. Handloom industry chu industry lian ber pawl a nih avangin eizawnna innghahna tlak tam tak a siam a, Mamit district tan pawh a eizawnna pawimawh tak anih theih nan MHIP te chu tan la turin Minister chuan a sawm a ni. Vawiin programme buatsaihtu chu Mizoram Handloom & Handicrafts Development Cooperation Ltd (ZOHANDCO) niin Devleopment Commissioner(Handlooms), Ministry of Textile, Government of India in a sponsor a ni. Chawhnuah Handloom lama eizawnna haihchhuah dan workshop/awareness programme hman a ni bawk ang. Mamit a Handloom exhibition Siamliana Hall, Charkawn a hawihawt mekah hian stall 26 hawn a ni a, Mizoram district hrang hrang atangin handloom dawr neituten puan mawi tak tak pholangin, mipuite dawr theih turin 7th August, 2024 atanga 9th August,2024 thleng exhibition hi hawn a ni ang. National Handloom Day hi kum 2015 atang khan lawmna hun hman tan a ni a, Prime Minister Narendra Modi an Chennai-ah hawngin, tunkum hi  vawi 10 hmanna a ni. Mizoram district hang hrang-ah lawmna hun hi neih a ni. Attachment Loading attachment...",Dated: 7 th Aug 24 1:25 PM,https://dipr.mizoram.gov.in/post/pu-pc-vanlalruata-agriculture-irrigation-water-resources-cooperation-department-minister-chuan-10th-national-handloom-day-lawmna-chu-mamit-ah-khuallian-niin-a-hmanpui